hu hu hu hu hu hu hu hu hu hu hu hu hu hu hu hu hu hu hu hu hu hu hu hu cs hu eo hu hu hu hu hu hu hu hu hu hu hu hu hu hu hu hu hu hu hu en hu es hu hu hu hu hu tr it it hu hu hu hu hu hu hu hu en hu hu hu hu hu hu hu ro hu hu hu hu fi hu hu hu hu hu hu hu hu hu hu hu hu hu hu hu hu hu hu hu hu hu
Ehhez a szócikkhez további forrásmegjelölések, lábjegyzetek szükségesek az ellenőrizhetőség érdekében.
Emiatt nem tudjuk közvetlenül ellenőrizni, hogy a szócikkben szereplő állítások helytállóak-e. Segíts a szócikk fejlesztésében további megbízható források hozzáadásával. (2016 májusából)
Mihrimah szultána (Isztambul, 1522. március 31. – Isztambul, 1578. február 4.) oszmán válide szultán. I. Szulejmán szultán és Hürrem szultána második gyermeke. Már anyja 1558-as halála után a Topkapı irányítója, de hivatalos válide szultána csak fivére, II. Szelim uralkodása alatt (1566-1574) volt. Mihrimah szultána volt az egyetlen válide, aki nem egy szultán anyjaként töltötte be a tisztséget.
Mihrimah szultána. Cristofano dell'Altissimo festménye a 16. századból
1566. szeptember 7. – 1574. december 15.
1578. január 25. (55 évesen)
II. Szelim oszmán szultán
A Wikimédia Commons tartalmaz Mihrimah szultána témájú médiaállományokat.
2.1 A modern kultúrában
Mihrimah portréja. Tiziano 1555-ös festménye
1522-ben született Isztambulban, Hürrem szultána és I. Szulejmán második gyermekeként. Féltestvére Musztafa herceg, akit a szultán 1553-ban kivégeztetett, édestestvérei Mehmed, Abdullah, Szelim, Bajazid és Dzsahángír. Nevének jelentése: „Nap és Hold”, állítólag nagyanyja, Ajse Hafsza szultána adta neki a nevét, hogy életét egyszerre ragyogja be a Nap és a Hold fénye, soha ne legyen sötétségben. A szultán kedvenc gyermeke volt, ugyanis kívül-belül anyjára hasonlított, akárcsak öccse, Bajazid herceg.
1539. november 26-án, 17 évesen Mihrimah hozzáment Rüsztem pasához, ezzel is erősítve anyját, aki tervei megvalósításához így nyert megbízható szövetségest. Három gyermekük született: Ayşe Hümaşah szultána, Sultanzâde Murad és Sultanzâde Mehmed.
Hürrem halála után, 1558-tól Mihrimah vette át anyja helyét mint a hárem vezetője. Majd fivére, II. Szelim uralkodása alatt a válide szultán rangot kapta meg. Ő volt az egyetlen szultáni sarj, aki betöltötte ezt a tisztséget, mivel a válide cím az uralkodók édesanyját illette meg. Uralkodása alatt Nurbanu szultána a haszeki szultán címet viselte. Szelim halála után III. Murád került a trónra. Ennek okán Nurbanué lett a válide szultáni cím.
Mihrimah 1578. január 25-én halt meg Isztambulban, 55 évesen. Utódja Szelim első ágyasa, III. Murád szultán anyja, Nurbanu szultána lett.
Mihrimah szerepel Zrínyi Miklós Szigeti veszedelem című művében, Cumilla néven.[1]
Azt mondják: Delimán, mikor országokat
Járt vólna látásért hires várasokat,
Galatában meglátá az szép Cumillát,
Cumillát az szépet, Szulimán leányát.
– A Szigeti veszedelem első éneke, 71. vsz.
A szultánát a Szulejmán című sorozatban felnőttként Pelin Karahan török színésznő alakítja.
↑ Zrínyi egyik forrása, Boyssardus szerint Cumilla II. Szulejmán (régebben Szulejmán edirnei szultánt nevezték "I. Szulejmán"-nak) és Roxa (Roxolane) lánya.
Ez a szócikk részben vagy egészben a Mihrimah Sultan című angol Wikipédia-szócikk fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
A lap eredeti címe: „https://hu.wikipedia.org/w/index.php?title=Mihrimah_szultána&oldid=22116859”
A lap szerkesztési előzményeinek megtekintése.
A lap utolsó módosítása: 2020. január 7., 15:47
A lap szövege CC BY-SA 3.0 alatt érhető el, ha nincs külön jelölve.